tomron87/hebrew-wikipedia-sentences-corpus huggingface dataset:
המשימה השנייה במערכה מספרת את סיפורה של סולביג פיה ביורנסטאד, לוחמת גרילה נורווגית הפועלת לחילוץ אמה שנאסרה על ידי הגרמנים במטרה שתעזור להם להפיק מים כבדים על מנת ליצור פצצת אטום.
סולביג חודרת לתוך תחנת הכוח בנרוויק, שמה היא מוצאת את אמה ומחלצת אותה.
הן נפגשות מחדש בגשר שם הן נתפסות על ידי הגרמנים.
אמה של סולביג נותנת לה את המעטפה שמכילה את המידע הדרוש להריסת התהליך האטומי ולאחר מכן דוחפת אותה מהגשר ונכנעת לגרמנים.
בחלק השני של המשימה צריך לשרוד ולהילחם בהיפותרמיה שממנה השחקן ימות אם לא ימצא מדורה להתחמם בה, בנוסף צריך להילחם בחיילים שנמצאים בקרבת המדורות.
בחלק השלישי של המשימה צריך להרוס שלושה מבנים ברחבי העיירה נרוויק ולבסוף להגיע לבונקר שבו נשמרים המים הכבדים.
המשימה מבוססת על החבלה בייצור המים הכבדים בנורווגיה.
הוא סיפור משנת 2009 שפורסם בחוברות באטמן מבית DC קומיקס.
הסיפור פורסם בשני חלקים בחוברות הקומיקס Batman #686 ו-Detective Comics #853 בין אפריל ליוני 2009 – כתב ניל גיימן, באיורו של אנדי קוברט.
הסיפור נועד להיות סיפור באטמן האחרון לנוכח טראומה נפשית קשה שבאטמן חווה בסיפור "Batman R.I.P" וגורלו הסופי בעלילת המשבר האחרון.
שם הסיפור מתייחס לסיפורי מסגרת שפורסמו בחוברות DC Comics Presents מתחילת שנות ה-70 ועד לאמצע שנות ה-80 ואשר עסקו בדמויות מתור הזהב ותור הכסף של הקומיקס ונקראו "מה קרה ל-".
בנוסף, הם מהווים אזכור לסיפור אותו פרסם אלן מור בשם "מה קרה לאיש המחר?" המציג את עלילתו "האחרונה" של סופרמן.
במבוא לספר "Kurt Busiek's Astro City: Confession" משנת 1999, גיימן סיפר שהוא וקורט ביוסיק היו בנסיעה בדרך לבקר את סקוט מקלאוד ביחד עם אשתו של קורט ובדרך גיימן פיתח שיחה עם קורט אודות באטמן.
אותה שיחה הובילה בסופו של דבר לרעיון על סיפור באטמן תאורטי.
כאשר המבוא פורסם כחלק מאוסף סיפורים בשם "The View from the Cheap Seats" מאת גיימן, זה האחרון חשף שמאז שהרעיון נולד, הוא הפך לאחד הרעיונות האהובים עליו בעולם הקומיקס.
גיימן תיאר את העבודה על הסיפור כעבודה שהוא היה חייב להסכים לעבוד עליה באומרו "הם פשוט התקשרו אלי ואמרו לי 'זה מה שהולך לקרות עם באטמן.
האם תסכים לכתוב את החוברת האחרונה של באטמן ואת החוברת האחרונה של קומיקס בלשים?' וכשהם מציעים לך משהו כזה, אתה חייב להגיד כן".
גיימן ביקש מהאמן אנדי קוברט להפוך את האמנות שבחוברות כמייצגות תקופות שונות בהן עבדו מאיירי באטמן השונים לאורך השנים.
מבין השמות שהוזכרו בידי קוברט היו האמנים ג'רי רובינסון, קרמיין אינפנטינו, ניל אדמס ויוצרו של באטמן, בוב קיין.
בדומה לסיפור "מה קרה לאיש המחר?", עלילת הסיפור נועדה להיות "סיפורו האחרון של באטמן".
הבאטמן שמוצג בסיפור לא לוקח חלק בהמשכיות המרכזית של יקום DC, אלא נועד להיות "מיזוג לא קבוע" בין שלל דמויות הבאטמן שהופיעו בקומיקס במהלך 70 שנות קיומה של הדמות.
עלילת הסיפור עוסקת בטקס אשכבה שנערך עבור באטמן בחדר צדדי בתוך פאב קטן בגות'אם סיטי.
במהלך הטקס, מספר דמויות הקשורות להיסטוריה של הדמות מספרות כל אחת בדרכה שלה סיפור על חיו של באטמן וכיצד הוא מת.
העלילה עצמה היא מחווה לסיפור בן ארבעה חלקים בשם "היכן היית בלילה שבו באטמן נהרג?" (Batman #291-294, ספטמבר-דצמבר 1977) בו באטמן לכאורה נהרג וארבעה מנבליו המוכרים, כל אחד בנפרד לוקחים קרדיט על הריגתו.
הסיפור מתחיל בעיר גות'אם כאשר הקריין מצהיר שהיא נראית "שונה", זאת לא הגות'אם שהוא מכיר, אך היא עדיין מוכרת לו.
מחוץ לפאב בשם "Dew Drop" בסמטת הפשע בה נהרגו הוריו של ברוס וויין, סלינה קייל פותחת את דלת הפאב ונכנסת אליו.
הברמן ג'ו צ'יל מספר שקבוצת אנשים מתכנסת בחדר קטן מאחורי הפאב.
סלינה נכנסת אל החדר ומבינה שהיא נוכחת בטקס אשכבה.
דמויות נוספות מגיעות ונכנסות לחדר, ביניהן דו-פרצוף, ג'יימס וברברה גורדון והג'וקר.
בחדר נמצא ארון קבורה פתוח ובו שוכבת גופתו של באטמן.
הקריין אומר "זה אני", בכך חושף שהוא עצמו באטמן ושהוא משקיף על טקס האשכבה שלו.
לאחר שכולם מגיעים, ההספדים מתחילים.
כל אחד מההספדים מספר כיצד באטמן מת, אך כל סיפור הוא שונה בתכלית מקודמו.
ההספד של סלינה קייל מתייחס למערכת היחסים שלה עם באטמן במהלך השנים: בתחילה כפושעת שמנסה לפתות אותו, הפיכתה לפורעת חוק על מנת להשיג את תשומת לבו ולבסוף פרישתה מחייה כקאטוומן והקמת מקלט ומספרה למען חתולים.
מותו של באטמן מוצג באופן הדומה למותו של רובין הוד: באטמן נכנס למספרה בזמן שהוא פצוע באופן אנוש ובמקום לקחת אותו לבית החולים, סלינה קושרת אותו לספה ומחכה שהוא ימות מפצעיו.
ההספד של אלפרד פניוורת' הוא שונה בתכלית ומספר כיצד באטמן נכשל פעם אחר פעם בעצירת פושעים, מה שגרם לשפיותו להתדרדר.
על מנת לסייע לו, אלפרד שכר כמה מחבריו השחקנים על מנת שאלו יעמידו פני נבלי על וביניהם אדם בשם אדי נאש שגילם את איש החידות, שפרש ממשחק בעקבות התערערות פסיכולוגית לאחר שימוש בשיטת המשחק.
אלפרד עצמו גילם את הג'וקר במטרה להעניק לבאטמן "יריב שווה ערך להילחם מולו".
השחקנים עבדו ביחד על מנת לשמח את באטמן ובעצמם יצרו פשעים בעיר (המזכירים את הפשעים מעלילות באטמן בשנות ה-70) במטרה שהאחרון יביס אותם וישמור על שפיותו.
באטמן לבסוף גילה את התרמית, אך לא רצה לוותר על תפקידו כמגן העיר גות'אם.
בסופו של דבר, באטמן נהרג על ידי אדי נאש, שהתדרדר למצב פסיכוטי והאמין שהוא באמת ובתמים איש החידות וירה בבאטמן במהלך תקרית עם בני ערובה.
הקריין (באטמן) מתאר את התרחיש כבלתי אפשרי שיקרה.
בזמן שהוא מאזין לסיפורים, באטמן תוהה לעצמו האם הוא באמת מת ויישות דמויות אישה מופיעה למולו ואומרת "עוד לא".
באטמן שואל לפשר הדבר והדמות עונה לו "אתה הבלש הגדול בעולם ברוס, למה שלא תנסה לפתור את זה בעצמך?".
חלק שני: קומיקס בלשים #853
טקס האשכבה של באטמן ממשיך ובאטמן (בתור הקריין) צופה במתרחש.
הספדים נוספים נשמעים על ידי חברים, בני ברית ואויבים וביניהם בטי קיין, הכובען המטורף, הג'וקר, רובין, פני חימר, הארווי בולוק, ראס-אל-גול וסופרמן.
כל אחד מהם מספר את סיפור מותו של באטמן בדרך שונה, אך הסוף הוא אותו הסוף: באטמן מעולם לא נכנע, גם אם ניצב מול מוות ודאי.
באטמן עצמו נכנס דרך דלת שמופיעה לפתע מאחורי ארון הקבורה שלו.
הוא מגיע למעין חלל אפל וקרן אור מתקרבת אליו.
באור, באטמן רואה את האישה איתה דיבר קודם - מרתה וויין, אמו.
באטמן מבין מה קורה: הוא גוסס ועובר חוויית סף מוות.
באטמן מבין שהסיפורים שהוא שמע לא עוסקים באותו האדם ושבכל פעם הוא מת בדרך אחרת.
אך למרות זאת, מאפיין אחד נשאר זהה: הוא מעולם לא ויתר.
באטמן מבין איך הסיפור באמת יסתיים, בדרך היחידה שבה הוא יכול להסתיים:
מרתה חושפת שזהו באמת הסוף האמיתי של באטמן, אך חושפת שבחלק קטן מהזמן ברוס באמת שמח, כשהיה ילד.
היא אומרת לברוס שהחיים עומדים להסתיים ושואלת אם הוא מוכן.
ברוס מודה שהוא לא מאמין בחיים שאחרי המוות ומרתה מסבירה:
ברוס נפרד מאלמנטים בחיים שלו בדומה לסיפור "לילה טוב ירח": הוא נפרד ממערת העטלף, חבריו, בני בריתו ואויביו.
התמונה האחרונה בסיפור מציגה את סמל העטלף מאיר את שמי הלילה.
לפתע, הסמל משתנה לזוג ידיים של רופא המחזיקות בתינוק שעתה נולד.
התינוק מועבר למרתה וויין בבית החולים.
מרתה מחייכת אל התינוק ומחליטה לקרוא לו ברוס.
הסיפור זכה בפרס "הקומיקס הטוב ביותר" בטקס פרסי המדע הבדיוני מטעם SFX לשנת 2010.
בנוסף הסיפור זכה בפרס "הקומיקס הטוב ביותר" בטקס הפנטזיה של בריטניה בשנת 2009 ובנוסף גם בפרס בחירת העורכים במגזין Goodreads בשנת 2009. בשנת 2010, הסיפור היה מועמד לפרס הוגו בקטגוריות הנובלה הגרפית הטובה ביותר.
"Başıma Belasın" הוא שיר שהוקלט על ידי הזמרת-יוצרת הטורקייה אליינה טילקי.
הוא יצא לאור ב-17 במרץ 2023, בהוצאת חברת התקליטים דואן מיוזיק קומפני, כסינגל שלא מתוך אלבום.
הוא נכתב, הולחן והופק על ידי אמרה קאראדומן.
השיר הגיע למקום הראשון ברדיומוניטור טורקיה.
השיר נכתב, הולחן והופק על ידי אמרה קאראדומן; נושאדו השתתף בהפקה שלו בלבד.
הוא נכתב על אהבה נכזבת ובו שרה טילקי .
לאורכו, מתארת טילקי מצב בו היא חווה משבר שגורם לה לדכדוך ודיכאון קליני והיא מנסה להתמודד מולו.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.
הווידאו קליפ הנלווה של "Başıma Belasın" הועלה לערוץ היוטיוב של אליינה טילקי ב-24 במרץ 2023, שבוע לאחר יציאתו כסינגל.
בתחילתו, ניתן לראות דגל בצבע לבן עם פרצוף המוטבע עליו.
לאחר מכן, ניתן לראות את טילקי עצמה מתהלכת ברחוב בשעות הלילה המאוחרות כשהיא לבדה.
נכון לאוגוסט 2023 עומד מונה הצפיות של הקליפ על למעלה מ-9 מיליון צפיות.
אזורתאריך יציאהפורמטחברת תקליטיםמקורכלל העולם17 במרץ 2023הזרמת מוזיקה • הורדה דיגיטליתDMC
Battle City (ביפנית: バトルシティー) הוא משחק וידאו יריות משנת 1985 שפותח והופץ על ידי חברת נאמקו עבור קונסולת ה-NES של נינטנדו.
זוהי למעשה גרסה מחודשת למשחק הארקייד Tank Battalion משנת 1980.
במשחק השחקן שולט בטנק אשר נלחם בשדה לחימה דמוי מבוך.
הטנקים של האויב נכנסים אל שדה הלחימה מהחלק העליון של המסך ומסנים להרוג את הטנק בו שולט השחקן ולכבוש את הבסיס שלו.
המטרה במשחק היא להשמיד את הטנקים של האויב תוך כדי שכל צד מגן על הבסיס שלו (המסומן בסמל של עוף החול) מפני התקפות האויב.
המשחק מכיל 35 שלבים שונים, כאשר כל שלב מכיל מפות שונות עם תוואי שטח מגוון (כולל שיחים מאחוריהם ניתן להסתתר, קירות לבנים שניתן להרוס, וקירות פלדה שלא ניתן להרוס).
ובשלבים המתקדמים יותר ישנו מספר הולך וגדל של טנקי אויב.
ניתן לעבור לשלב הבא כאשר השחקן מצליח להשמיד 20 טנקי אויב.
אף על פי כן, כאשר הטנק של השחקן מושמד או שהבסיס של השחקן נכבש על ידי טנקי אויב, המשחק מסתיים.
טנקי האויב מגיעים בארבעה גדלים שונים, כאשר על מנת להשמיד את הטנק הגדול ביותר חייבים לירות עליו ארבע יריות.
המשחק מכיל גם אפשרות לקחת חלק במשחק קואופרטיבי בו שני שחקנים מסוגלים לשחקן בשני טנקים בו זמנית על אותו המסך.
במשחק הקואופריבי השחקנים חייבים לעבוד בשיתוף פעולה על מנת להשמיד את האויב ולהגן על הבסיס של הקבוצה.
המשחק הכיל גם פיצ'ר עורך שלבים והיה אחד ממשחקי הווידאו הראשונים שהכילו את האפשרות הזו.
המשחק פותח על ידי חברת Namco עבור קונסולת ה-NES של נינטנדו ויצא לשווקים במהלך שנת 1985. המשחק היה אחד ממשחקי היריות הקואופרטיביים הראשונים לקונסולות המשחקים הביתיות.
Battlefield 6 הוא משחק ירי בגוף ראשון משנת 2025 שפותח על ידי Battlefield Studios ופורסם על ידי Electronic Arts.
המשחק, שהוא השמונה עשרה בסדרת Battlefield, יצא לאור עבור פלייסטיישן 5, Windows ו-Xbox Series X/S ב-10 באוקטובר 2025. קמפיין המשחק לשחקן יחיד מתרחש בשנים 2027–2028 וכולל סכסוך בין נאט"ו המפורק לבין Pax Armata, חברה צבאית פרטית אשר נתמכת על ידי כמה חברות נאט"ו לשעבר.
מצב מרובה המשתתפים כולל ארבע קבוצות של דמויות: תקיפה, מהנדס, תמיכה וסיור, שכל אחת מהן מתמחה בכלי נשק ואסטרטגיות לחימה שונות, ויש לו מספר מצבי משחק מוכרים עם מצב הסלמה החדש שנוסף.
לאחר ש-Battlefield 2042 (משנת 2021) ספג ביקורת קשה מצד מבקרים ושחקנים כאחד, החל פיתוחו של משחק חדש בסדרה תחת הנהגתו של וינס זמפלה.
בהשפעת המשחקים הקודמים Battlefield 3 (משנת 2011) ו-Battlefield 4 (משנת 2013), Battlefield 6 מקבל גוון רציני.
עם תקציב מוערך של מעל 400 מיליון דולר, המשחק הוא אחד ממשחקי הווידאו היקרים ביותר לפיתוח.
לאחר הדלפות ממרץ 2025 ועד יולי, Battlefield 6 נחשף רשמית מאוחר יותר באותו חודש.
תקופות הבטא הפתוחות נערכו באוגוסט, כאשר בראשונה השתתפו למעלה מ-500,000 שחקנים בו זמנית ב-Steam.
המשחק קיבל ביקורות חיוביות באופן כללי ממבקרים עם יציאתו ומכר למעלה מ-7 מיליון יחידות תוך 3 ימים מאז יציאתו.
בדומה לקודמיו, Battlefield 6 הוא משחק יריות בגוף ראשון.
המשחק כולל ארבע קבוצות דמויות: תקיפה, מהנדס, תמיכה וסיור.
קבוצת התקיפה מיומנת ברובי סער ובמשגרי רימונים עם התחדשות בריאות מהירה יותר, ועם יתרון לסגנון משחק של ריצה וירי.
קבוצת המהנדסים משתמשת בתתי-מקלע, יכולה לתקן כלי רכב ידידותיים ומתמחה בהשמדת כלי רכב עוינים באמצעות רקטות.
קבוצת התמיכה מצטיינת במקלעים קלים ותומכת בחברי הצוות על ידי אספקה מחדש של תחמושת, הצבת מחסות מאולתרים וריפוי והחייאת לוחמים ידידותיים.
קבוצת הסיור יכולה לבצע פעולות סיור, משתמשת ברובי צלפים, והיא אידיאלית לקרבות ארוכי טווח.
בעוד שכל קבוצה יכולה להשתמש בכל נשק, לכל קבוצה יש עדיפויות ייחודיות בעת שימוש בנשקים מסוימים.
לדוגמה, שחקני סיור יכולים לעצור את נשימתם תוך כדי כיוון עם רובה צלפים.
ניתן להתאים אישית את הנשקים באופן נרחב באמצעות מודים, אך לכל נשק יש מגבלת נקודות חיבור ייעודית שלא ניתן לחרוג ממנה.
ב-Battlefield 6 יש גם כמה שיפורים לחוויית השחקן (quality-of-life), כולל מערכת תנועה חדשה בשם "מערכת לחימה קינסטטית" (Kinesthetic Combat System).
היא מאפשרת לשחקנים להציץ מאחורי מחסות, להיצמד לכלי רכב, ולגרור חיילים פצועים למקום בטוח לפני החייאתם.
כמו במשחקים קודמים בסדרה, המשחק מדגיש את ההרס הסביבתי.
ניתן להרוס מבנים באמצעות חומרי נפץ; ומכשולים או רצפות ניתנים להריסה כדי ליצור נתיבים חדשים.
המפות רחבות ידיים, ומתאימות הן לקרבות חיל רגלים והן לקרבות כלי רכב.
כל מפה כוללת גם "אזורי קרב" - אזורים קטנים ומוגבלים יותר המיועדים לקרבות מקרוב.
בהשקה ניתנו תשע מפות זמינות, ומפות נוספות מתוכננות לצאת באמצעות עדכונים לאחר ההשקה.
Beatles For Sale (בעברית: ביטלס למכירה) הוא אלבומה הרביעי של להקת הביטלס, שהוקלט לאחר סיבוב ההופעות העולמי שלהם.
כל השירים נכתבו על ידי ג'ון לנון ופול מקרטני, אלא אם כן מצוין אחרת.
זהו אלבום הביטלס הכולל את הכמות הגדולה ביותר של חומר בלתי-מקורי.
חברי הלהקה היו שרויים בעיצומו של מסע הופעות מפרך ברחבי העולם ולא הספיקו לייצר חומרים חדשים ואיכותיים ולפיכך הקליטו שירים של אמנים אחרים, אמריקאים ברובם.
Moonlight (רוי לי ג'ונסון) (2:33)
ג'ון לנון - שירה ראשית, הרמונית ורקע, גיטרה אקוסטית וקצב, מפוחית, פסנתר, טמבורין, מחיאות כפיים
פול מקרטני - שירה ראשית, הרמונית ורקע, גיטרת בס ואקוסטית, פסנתר, אורגן האמונד, מחיאות כפיים
ג'ורג' האריסון- שירה הרמונית ורקע, גיטרה מובילה, תופים אפריקאים, מחיאות כפיים שירה ראשית בשיר "Everybody's Trying to Be My Baby"
רינגו סטאר - תופים, טמבורין, טימפני, קאובל (Cowbell), תופי בונגו, שירה ראשית בשיר "Honey Don't"
ג'ורג' מרטין - מפיק מוזיקלי, פסנתר.
Beatles '65 הוא אלבום של להקת הביטלס.
האלבום הוא האלבום השישי שיצא בארצות הברית.
ההבדל היחיד בינו לבין האלבום Beatles for Sale הוא החלפת שני שירים בסינגלים I Feel Fine ו-She's a Woman.
Beady Eye ("עין דמוית חרוז") הייתה להקת רוק אנגלית שהוקמה ב-2009 על ידי ליאם גלאגר והורכבה מכל חברי להקת אואזיס מלבד אחיו של ליאם, נואל.
ב-25 באוקטובר 2014 הכריז ליאם גלאגר בטוויטר שהלהקה התפרקה.
ב-28 באוגוסט 2009, להקת אואזיס אמורה הייתה להופיע בפריז, צרפת.
דקות לפני ההופעה, עזב נואל את המקום לאחר ריב עם אחיו הצעיר, ליאם.
כתוצאה מכך הלהקה ביטלה את הופעתה, ואת שלוש ההופעות הבאות שהיו מתוכננות לה.
מאוחר יותר באותו יום, פרסם נואל את ההודעה הבאה באתר הלהקה:
מעריצי הלהקה עוד קיוו שנואל יחזור בו, מאחר שריבים בין האחים היו עניין שכיח בלהקה, אך הודעה זו סימנה למעשה את פירוקה של אואזיס ואת הקמתה של Beady Eye על ידי חבריה הלהקה הנותרים ובראשם ליאם.
חברי הלהקה התלבטו רבות בקשר לשמה של הלהקה החדשה, כשלבסוף הגה ליאם את השם Beady Eye שהיה מקובל על שאר החברים.
מיד לאחר בחירת שמה, הלהקה הקימה אתר אינטרנט ובו תמונה של חברי הלהקה בזמן עבודתם על חומרים לאלבום.
להקת Beady Eye התחילה לעבוד רשמית על האלבום בנובמבר 2009, וב-15 בינואר 2010 פרסמה הלהקה את שירה הראשון, Bring The Light, אשר נכתב בשיתוף כל חברי הלהקה ושוחרר להורדה בחינם.
לאחר מכן, חשפה הלהקה את שם האלבום החדש - Different Gear, Still Speeding ("הילוך אחר, עדיין מאיצה"), המרמז על עזיבתו של נואל את הלהקה.
לפני הוצאת האלבום לאור, הלהקה הוציאה עוד שני סינגלים - Four Letter Word, שיצא כקידום לאלבום, ו-The Roller, שבמקור היה אמור להיות באלבום "Heathen Chemistry" של אואזיס אך לא נכלל בו בסוף.
הסינגל, שייצא באופן רשמי ב-11 בינואר, כבר הועלה לYouTube על ידי ערוץ הלהקה ב-6 בינואר, ווידאו קליפ לשיר הועלה 4 ימים לאחר מכן.
ב-3 במרץ 2011 קיימה הלהקה את הופעתה הראשונה בגלאזגו, סקוטלנד.
Beacon Press היא הוצאת ספרים אמריקאית אשר הוקמה בשנת 1854 ומושבה בבוסטון.
ההוצאה מופעלת על ידי הארגון הדתי ליברלי "איגוד היוניטרים האוניברסיליסטים" כארגון ללא מטרות רווח.
ההוצאה חברה באגודה האמריקאית של הוצאות לאור של אוניברסיטאות (Association of American University Presses).
ההוצאה מפרסמת במגוון של סוגות בהן שירה, פרוזה, היסטוריה, ביוגרפיות, חינוך, פילוסופיה, פסיכולוגיה ועוד.
בין הכותבים שפרסמו בהוצאה נמנים: מרי דיילי, ג'יימס בולדווין, ויקטור פראנקל, קורנל וסט, הרברט מרקוזה וג'יין אייזנר.
"Beat It" הוא השיר השלישי מתוך האלבום Thriller של הזמר והיוצר מייקל ג'קסון, אשר יצא ב-14 בפברואר 1983.
הגיטריסט ההולנדי-אמריקאי אדי ואן היילן מנגן סולו גיטרה בשיר, על אף שנמנע על ידי חברת ההפקות שלו, להופיע בקליפ.
השיר זכה בשני פרסי גראמי בשנת 1984 ושני פרסי המוזיקה האמריקני ונכנס להיכל התהילה של הפקת וידאו-קליפים.
השיר דורג על ידי מגזין הרולינג סטון במקום ה-344 מתוך "500 השירים הטובים בכל הזמנים" ובמקום ה-81 מתוך "100 שירי הגיטרה הטובים בכל הזמנים"
המפיק, קווינסי ג'ונס, רצה לכלול שיר רוקנרול לאלבום על אף שג'קסון מעולם לא הראה התעניינות בסגנון זה.
כאשר פנה ג'ונס אל אדי ואן היילן מלהקת ואן היילן, ואן הלן חשב שזו שיחת מתיחה.
לאחר שהבין כי השיחה אותנטית, הוא הקליט את סולו הגיטרה ללא תשלום.
על אף שלהקתו וסביבתו חשבה שנהג בטיפשות הוא טוען כי ראה בזה טובה אישית.
ארגוןרשימהמיקוםמקורבילבורד500 שירי הפופ של כל הזמנים209
"Beat It" שהה במקום הראשון במצעד הבילבורד הוט 100 במשך 3 שבועות.
השיר צעד עם "Billie Jean", הסינגל הקודם של ג'קסון, בו זמנית בחמשת הגדולים.
השיר כבש את המצעדים במדינות רבות.
לאחר מותו של ג'קסון ב-2009, חזר השיר למצעדי העולם.
Beat (קצב) הוא האלבום השני של קינג קרימזון מאז הפסקה של 7 שנים.
זהו האלבום השני בו השתתפו אדריאן בלו על הגיטרה המלווה ועל השירה, וטוני לוין על הבס.
למרות זאת שניים מחברי הלהקה היו מהרכב הקלאסי.
זהו האלבום היחיד של הלהקה בלי שיר נושא.
הקטע האינסטרומנטלי Requiem היה מועמד לפרס גראמי ליצירת הרוק האינסרומנטלי הטוב ביותר ב-1983.
רוברט פריפ - גיטרה, עוגב, פריפאטרוניקס (טכניקה של מוזיקה אלקטרונית אשר הומצאה על ידי פריפ)
אדריאן בלו - גיטרה, שירה, תופים בשיר "Sartori in Tangier"
טוני לוין - סטיק, גיטרת בס, שירה מלווה
BearCity הוא סרט דרמה קומית להט"בית (בפרט, קהילת הדובים) משנת 2010, מאת הבמאי דאג לאנגוויי, שכתב את התסריט ביחד עם לורנס פרבר.
זהו סיפור על גבר הומו צעיר המפנטז על דובים ועל החיפוש שלו למצוא את הגבר המושלם.
בשנת 2012 יצא לסרט זה סרט המשך בשם BearCity 2: The Proposal.
בשנת 2013 עובד הסרט ויצא לאור כרומן מאת לורנס פרבר.
הסיפור סובב סביב טיילר (ג'ו קונטי), שחקן שאפתן בשנות העשרים המוקדמות של חייו, שזה עתה עבר לגור בעיר הגדולה ניו יורק, בניסיון להתניע את הקריירה שלו.
טיילר, שמתאים לתיאור "קוקיצה", מוצא את עצמו נמשך לדובים - גברים גדולים ושעירי גוף, בדרך כלל.
לאחר שנכנס לגור עם פרד וברנט (בריאן קין וסטיבן גוארינו, בהתאמה), שחיפשו שותף חדש לדירתם, טיילר מבין כי ציפיותיו להרפתקאות מיניות אינן הולכות להתממש כפי שהוא היה רוצה, בעודו מתאהב ברוג'ר (ג'רלד מק'קלואך), חברם השרירן של פרד וברנט.
רוג'ר חושש שמערכת היחסים שלו עם טיילר, שאיננו נמנה עם קהילת הדובים, לא תתקבל בעין יפה בתוך הקהילה, והוא מהסס להציג את טיילר בפני חבריו.
שם השחקן/ית שם הדמות הערות ג'ו קונטי טיילר אשלי אטקינסון איימי פיליפ ס.ר.
אליסון סטיבן גוארינו ברנט בריאן קין פרד ג'רלד מק'קלואך רוג'ר קווין א.
Beats International ("ביטס אינטרנשיונל") היו להקת מוזיקה אלקטרונית בריטית, שנוסדה בשנות ה-80 המאוחרות על ידי נורמן קוק (הידוע גם בשם הבמה Fatboy Slim), לאחר שעזב את ההאוסמרטינס.
חבורת מוזיקאים בודדים שהפכו ללהקה, כללה בראשה את נורמן קוק, מייסד הלהקה, ובליין-אפ נכללו גם לינדי לייטון, שהייתה הסולנית של להקת נורת' אוף קורנוואליס (North of Cornwallis), לסטר נואל, די-ג'יי בפטיסט, אמ.
בניגוד ללהקות אחרות, בליין-אפ של הלהקה נכלל גם אמן גרפיטי, REQ, שהיה מצייר את הרקע מאחורי הלהקה בזמן שהלהקה מנגנת.
האלבום השני של הלהקה, "Excursion on the Version", אשר יצא לשווקים ב-1991 הושפע מסגנונות הרגאיי והדאב.
האלבום לא הצליח לשחזר את ההצלחה שאלבומם הראשון השיגה, והוא היה האלבום האחרון אותו הפיקה הלהקה.
לאחר שהלהקה התפרקה מכן קוק הקים את ההרכב פריק פאוור יחד עם נגן הקרן אשלי סלייטר והזמר ג'סי גרהם.
Beam Me Up Scotty (בעברית: שגר אותי למעלה סקוטי) הוא המיקסטייפ השלישי של הזמרת הטרינידדית ניקי מינאז'.
המיקסטייפ יצא לאור ב-18 באפריל 2009, על ידי הוצאה עצמי.
במהלך הקלטת המיקסטייפ עבדה מינאז' עם אמנים רבים, ביניהם ליל ויין, דרייק ובאסטה ריימס.
ב-14 במאי 2021, הוציאה מינאז' את המיקסטייפ בהוצאה מחודשת.
המיקסטייפ הוקלט לאחר שליל ויין הבחין בהופעתה של מינאז', שהייתה חתומה בחברת ההקלטות Dirty Money Records, ב-"The Come Up DVD".
מינאז' מתארת את המיקסטייפ כחזרתה להתרכז במוזיקה, בעוד באותה תקופה הקריירה שלה התבססה בעיקר על התדמית שלה:
המיקסטייפ פורסם להורדה חינמית ברחבי העולם ב-18 באפריל 2009, ויצא לאור כתקליטור בבריטניה ב-6 בספטמבר 2010. לשיר "Itty Bitty Piggy" צולם וידאו קליפ בו מצולמת מינאז' מופיעה עם השיר, ובנוסף מופיעים קטעים מסט הצילומים למיקסטייפ.
גם השיר "Go Hard", בו משתתף הראפר ליל ויין, קודם באמצעות קליפ, שצולם על ידי הבמאי קווץ' ק' ריץ'.
מדינהתאריך יציאהפורמטחברת תקליטיםמקורעולם18 באפריל 2009הורדה דיגיטליתהוצאה עצמיתארצות הברית6 בספטמבר 2010תקליטורטראפהוליםעולם14 במאי 2021הורדה דיגיטלית • סטרימינגריפבליק רקורדס6 באוגוסט 2021תקליטור
BeOS היא מערכת הפעלה למחשבים אישיים, שפותחה במקור על ידי חברת .Be Inc בשנת 1991.
במקור היא נועדה לרוץ על חומרת BeBox.
BeOS נבנתה למטרת עבודה במדיה דיגיטלית, ונכתבה כדי לנצל מערכות חומרה מודרניות, כמו מערכות בעלות עיבוד מרובב סימטרי, על ידי שימוש ברוחב פס מודולרי של קלט-פלט, מערכת קבצים מתועדת של 64 ביט הידועה כ־BFS, ותכונות נוספות.
ממשק המשתמש של BeOS פותח על פי עיקרון של ניקיון, בהירות וסדר.
מערכת ההפעלה מבוססת הקוד הפתוח Haiku, מהווה יישום מלא של BeOS ונועדה להתחיל היכן ש־BeOS הפסיקה.
גרסת האלפא 4, של המערכת הופצה בנובמבר 2012.
Beast and the Harlot הוא שיר מאת להקת ההבי מטאל האמריקאית Avenged Sevenfold, ויצא כסינגל מתוך אלבומם השלישי City of Evil.
השיר הגיע למקום 19 במצעד הפזמונים הבריטי "Mainstream Rock", למקום 47 במצעד הסינגלים הבריטי, ולמקום הראשון במצעד ה-"UK Rock Chart" ב-12 במרץ 2006. הודות לשיר זה, הלהקה קיבלה את פרס MTV לאמן החדש הטוב ביותר של שנת 2006.
הזונה המכוונת בשיר היא זונת בבל, כפי שנראה בשיר בשורה "Fallen now is Babylon The Great".
בסרט ה-DVD שהוציאה הלהקה ונקרא All Excess, טוני פיטרסון שביים את הסרט התיעודי, סיפר כי מילותיו של M.
Shadows בשיר מספרות על נפילתה של בבל, וניתנות להשוואה אל הוליווד.
כמו כן, הן מציגות קלישאות הוליוודיות רבות כגון נערים צעירים ותמימים שנמשכים אל תוך שחיתות נפשית ולבסוף מאבדים את נשמתם.
בווידאו קליפ של השיר, השחקנית שלוהקה לתפקיד הזונה הייתה אליזבת' מנדז.
השיר "Beast and the Harlot" הוא מהשירים הראשונים בהם הסולן M.
Shadows השתמש בסגנון שירה שונה, בו הוא נמנע מהקולות המחוספסים ולא נקיים שנהג לשיר.
בנוסף, שאר הלהקה ניגנה בסגנון הנוטה יותר לכיוון הרוק הכבד, בניגוד לעבודה הקודמת שלהם, שכללה נגינת ריפים מהירים וכבדים, ומבנה שיר יחסית סטנדרטי (מלבד סולו הגיטרה שמגיע אחרי הפזמון הראשון לעומת מבנה רגיל בו הסולו מתבצע אחרי הפזמון השני, דבר שלא נפוץ במיוחד בשיר בעל שלושה בתים).
גרסת השיר בGuitar Hero II היא גרסת כיסוי, בעוד שSmash Hits כולל את גרסת האלבום.
האיור של עטיפת הסינגל בוצעה על ידי קאמרון ראקאם, חבר קרוב של הלהקה.
הגרסה למשחק Rocksmith יצאה ב-30 באוקטובר 2012. בריאיון עם שניים מחברי הלהקה משנת 2010, בחירת השיר במשחק נחשבה ל"קשה".
"Burn It Down" (הופעה חיה בסן דייגו) - 5:45
הסולן שאדווס ושאר צוות כותבי השיר שאבו השראה גדולה מכתבי הביבליה, ההיסטוריה והברית הישנה, וכפי שצוין קודם לכן פסוקים מתוך חזון יוחנן, כמו גם מהקומדיה האלוהית של דנטה אליגיירי.
מבחינה היסטורית, הסוטה מלכת בבל סיפקה את הבסיס לשיר, כמו גם המוטיב החוזר של פיתוי מיני בווידאו קליפ.
החיה בעלת שבעת הראשים ועשר הקרניים, המיוחסת בשיר פעמים רבות, היא האנטיכריסט.
מאז שהתמוטטה בבל (המילים "fallen now is Babylon The Great"), ככל הנראה בגלל הליקויים המוסריים שלה, ניתן להניח כי דנטה ושאדווס צדקו.
מקורה של הזפת השחורה המייצגת את נשמתם הפגומה של הנפטרים בווידאו, היא מתוך הקומדיה האלוהית של דנטה - ה"Malebolge" הלוא הוא מעגל הגיהנום החמישי.
השדים הורסים את החוטאים (במקרה זה, את מי שבגד בכנסייה) עם חניתות קרס.
זאקי ונג'נס - גיטרת קצב
סיניסטר גייטס - גיטרה מובילה, פסנתר
ג'וני קרייסט - גיטרה בס
הופק על ידי אנדרו מרדוק
אמנות על ידי קאם ראקאם
Beautiful הוא שיר מאת הראפר אמינם מתוך אלבומו Relapse.
הוא יצא לאור בתאריך ה-11 באוגוסט 2009 כסינגל.
יש בשיר דגימות קול של השיר "Reaching Out" שבמקור הוקלטו על ידי להקת הרוק, Rock Therapy, שהיא איחוד מסוים של קווין ופאול רודג'רס.
השיר קיבל ביקורות אוהדות ונחשב להיות השיר הכי טוב באלבום Relapse.
המגזין רולינג סטון אמר על השיר כי הוא "בלדה השראתית עם ביצוע נוגע ללב".
היו השערות רבות לגבי זהות הזמר ששר את הפזמון בשיר, ביניהן השערה כי פאול רודג'רס שר אותו.
בארצות הברית, השיר דורג במקום ה-17 בבילבורד הוט 100.
הווידאו צולם בעיר דטרויט, מישיגן, ובוים על ידי הבמאי אנטוני מנדלר.
מוזיקה בתאריך ה-2 ביולי 2009.
בכל מבנה מופיעות דמויות שונות, ביניהן אישה זקנה עם מזוודה, פועלים שמחזיקים בתיבות כלי העבודה שלהם וקבוצת בייסבול שכונתית.
השיר המקורי כולל שלושה בתים, ובווידאו ישנם רק שני בתים.
קיימות שתי גרסאות לשיר זה, אחת ארוכה יותר ללא צינזור מילים, והשניה קצרה יותר ומצונזרת, אשר מופיעה בווידאו קליפ מינואר 2016.
מספר כותרת השיר אורך 1. "Beautiful" 6:32
קרדיטים לאנשים הבאים שלקחו חלק בעשיית השיר והאלבום Relapse.
כותבים: אמינם, לואיס רסטו, ג'ף באס, דון בלאק, אנדי היל.
הוקלט על ידי מייק סטרנג' בסטודיו "54 Sound" הממוקם בפרנדייל, מישיגן.
מהנדסים מסייעים: טוני קמפנה בסטודיו "54 Sound" הממוקם בפרנדייל, מישיגן.
מיקסינג על ידי אמינם ומייק סטרנג' בסטודיו "54 Sound".
מקלדות דיגיטליות על ידי ג'ף באס ולואיס רסטו.
בסים וגיטרה על ידי ג'ף באס.
דגימות קול: על ידי קווין ופאול רודג'רס.
מצעדי 2009 מקום שיא מצעד המוזיקה של ניו זילנד של ניו זילנד 40 מצעד הסינגלים הבריטי של בריטניה 173
אזור תואר מכירות בריטניה (BPI) Silver 200,000<
שנה קטגוריה פרס תוצאה 2010 פרס גראמי ביצוע ראפ הסולו הטוב ביותר Much Music Video Awards וידאו קליפ בינלאומי של השנה
Be with Me הוא סרט דרמה סינגפורי עטור פרסים, משנת 2005. הסרט ייחודי בזה שיש בו מעט מאוד דיאלוגים.
הוא ייחודי גם בזה, שחלקים ממנו הם תיעודיים וחלקים אחרים בדיוניים.
חלק מהדמויות המתועדות בחלקים התיעודיים, עוברות לשחק את עצמן, בקטעים הבדיוניים, לצד הדמויות הבדיוניות.
שפות הסרט הן אנגלית וקנטון.
מרבית הסרט מתעדת את אורח חייה של תרזה פו לין צ'אן – מורה לאנגלית, חירשת ועיוורת.
מדי פעם, הסרט עובר להתרכז בשתי עלילות בדיוניות, בלתי תלויות, שבהן מתוארים סיפורי אהבה.
לקראת סוף הסרט, שלושת הסיפורים מתאחדים.
עלילות האהבה מתגלות כאהבה נכזבת.
תרזה פו לין צ'ין, שהופכת כביכול לעדה לשני סיפורים אלו, מספרת לקהל, בקצרה, את סיפור חייה.
תרזה פו לין צ'ין מספרת כי היא התעוורה והתחרשה בילדותה.
אבל נפשה התגברה על האסון הזה.
היא למדה אנגלית רק אחרי שהתעוורה והתחרשה.
היא הצליחה במעשיה ואפילו הפכה למורה לאנגלית.
אבל על דבר אחד היא לא התגברה מעולם – על פרשת אהבה נכזבת.
"Beautiful, Dirty, Rich" (בעברית: "יפה, מלוכלכת, עשירה") הוא הסינגל שיווקי הראשון של הזמרת האמריקאית ליידי גאגא.
השיר יצא לאור כסינגל השיווקי הראשון מאלבומה, The Fame.
הסינגל יצא ב-16 בספטמבר 2008, תחת חסותן של חברות התקליטים, סטרימליין רקורדס, אינטרסקופ רקורדס, קון לייב רקורדס, וצ'ריטרי רקורדס.
סינגל שיווקי זה הוא הסינגל השיווקי הראשון בכל הקריירה של גאגא, וביציאתו לא זכה להצלחה רבה ובשיאו הצליח להיכנס לשני מצעדים בלבד.
בארצות הברית קיבל תואר זהב כאשר נמכר במעל ל-500,000 עותקים, ולקידומו גאגא ביצעה את השיר בשני הסיבובי הופעות הראשונים שלה, "The Fame Ball Tour" משנת 2008, ו-"The Monster Ball Tour" שהחל בשנת 2009 והסתיים ב-2011.
השיר הופיע לראשונה בבריטניה במקום ה-89 עקב הורדות דיגיטליות רבות, ב-21 בפברואר 2009. בשבועו השני, עלה למיקום ה-83 שבו הוא הגיע לשיאו, ובשבוע הבא ירד למקום ה-87, שהיה השבוע האחרון שלו במצעד.
במצעד שירי הדאנס של בילבורד, השיר הגיע לשיאו במקום ה-28 ב-3 באפריל 2010. בארצות הברית השיר מכר מעל ל-500,000 עותקים והגיע לתואר זהב.
לסינגל יצא ווידאו קליפ שהועלה לאחר פרק זמן של כשנה מצאתו המקורית לערוץ ה-Vevo הרשמי של גאגא בתאריך ה--13 בדצמבר 2009. בקליפ נראית גאגא בתוך מבנה סגור עם פסלים, כשמספר רקדנים לצידה והיא מולבשת בבגדים חושפניים בצבעים אדום ולבן.
בין לבין נראית גאגא על הרצפה שוכבת על שטרות כסף רבים ושורפת חלק מהם כאשר היא נושכת אותם ומשחיטה חפצים נוספים שנמצאים במבנה.
בחלק מהסצנות היא יושבת על כיסא ורוקדת על שולחן לצד חבריה.
מספר צפיות הקליפ עומדות לחודש אוגוסט שנת 2017 על יותר מ-35 מיליון.
גאגא ביצעה את השיר בהופעותיה ב-"AOL Sessions", שם ביצעה גם את השירים "Just Dance", וגרסת פסנתר ל-"Poker Face", "Paparazzi", ו-"LoveGame".
בערוץ ה-MTV שבבריטניה הופיעה גאגא עם השיר ועם שירים נוספים מהאלבום, ובעיקר ביצעה את השיר במהלך סיבוב ההופעות הראשון שלה בין השנים 2008–2009, "The Fame Ball Tour", וסיבוב ההופעות השני בין השנים 2009–2011, "The Monster Ball Tour".
מיקאל ווד מהמגזין "רולינג סטון", שיבח את גאגא על האנרגיה שלה בזמן הופעותיה עם השיר, וויטני פסטורק מהמגזין "Entertainment Weekly" אמרה על השיר כי קולה של גאגא הוא חזק, והוסיפה כי "הבחורה יודעת איך לבצע שירה".
בשנת 2008, הופיעה גאגא עם השיר ועם שירים אחרים במסלול הדוגמנות, "Fashion At The Park", ובפסטיבל ה-"V" שנה לאחר מכן.
Be הוא המותג שבו ידועה רשת בתי מרקחת, השנייה בגודלה בישראל.
החברה נוסדה ב-1991 ונכון לאוקטובר 2021 מנתה הרשת 90 סניפים.
עד לנובמבר 2018 נודעה הרשת בשם ניו-פארם, ונוהלה בידי חברת "ניו פארם דראגסטורס בע"מ".
לאחר רכישתה בידי שופרסל היא מותגה מחדש בשם Be (בי פארם סטור), ושם החברה המנהלת שונה ל"בי דראגסטורס בע"מ".
ב-1 ביולי 2020 מוזגה החברה לתוך חברת שופרסל.
הרשת הוקמה בשנת 1991, על ידי קונצרן כלל בשותפות עם איש העסקים זאב גורה, ונקראה תחילה "כלל פארם".
הסניף הראשון של הרשת נפתח באוקטובר 1991, בבית מרכזים בהרצליה פיתוח.
עד שנת 1997 הקימה הרשת 20 סניפים.
באותה שנה פרץ סכסוך בין גורה לכלל.
גורה האשים את קונצרן כלל שהוא החל להתחרות ברשת, לאחר שכלל רכשה את רשת היפרשוק שהתחרתה ב"כלל פארם".
לבסוף הוסכם שקונצרן כלל ימכור את חלקו ברשת.
ביולי חברת "חבס השקעות" ואיש העסקים עזרא הראל רכשו את השליטה (75%) בחברה מידי קונצרן כלל וזאב גורה.
תמורת המניות שילמו סכום של 10.8 מיליון דולר.
לאחר העסקה החזיק כל אחד מהם כ-37.5% מהון המניות כלל פארם, ובידי גורה נותרו כ-25% ממניות החברה.
בנובמבר 1997 רכשה חברת חבס את חלקו של הראל ברשת תמורת 6 מיליון דולר, ואחר כך שינתה את שם הרשת ל"ניו פארם".
ביולי 1998, מוזגה הרשת עם רשת הקוסמטיקה "אפריל".
במסגרת העסקה תפעלה רשת אפריל את מחלקות הקוסמטיקה ב"ניו פארם".
אולם, הבידול בין שתי הרשתות נשמר, שעשר חנויות הקוסמטיקה של "אפריל" שמרו על שמם.
בינואר 2000 עברה מלוא הבעלות בחברה לרשת קו-אופ צפון, שהייתה בבעלות קבוצת בורוביץ-מוזס-רוזן.
בנובמבר 2000 רשת הקוסמטיקה "אפריל" פוצלה לחברה נפרדת.
בנובמבר 2004 הודיעה הרשת על תוכנית לכניסה לפעילות באירופה, לצורך כך הקימה מיזם משותף עם חברת אלרן השקעות של משפחת דנקנר, שפעל ברומניה.
החנות הראשונה נפתחה בעיר הנופש הרומנית קונסטנצה באוגוסט 2005, והתוכנית הייתה להגיע לפריסה של 25 חנויות תוך מספר שנים, אך כשנה אחר כך מכרה את חלקה במיזם.
במאי 2005, חברת ישאל רכשה את הרשת תמורת 88 מיליון שקל, ובסוף 2007 עברה לבעלות קבוצת המשביר 365.
ב-2017 נמכרה "ניו פארם" לרשת שופרסל, אך כתנאי למכירה חויבה הרשת על ידי הממונה על ההגבלים העסקיים למכור 11 מסניפיה לצד שלישי, זאת כדי לעודד את התחרות בתחום.
בשנת 2019 רכשה הרשת את חברת "בלה אונליין", חברת בת של רקח, העוסקת במכירת תרופות באופן מקוון.
בנובמבר 2018 עברה הרשת מיתוג מחדש למותג "Be", ושם החברה שונה בהתאם ל"בי דראגסטורס בע"מ".
המיתוג כולל את החלפת הסמליל ושינוי הצבע שהיא מזוהה איתו לסגול-לבן.
בנוסף, הרשת החלה למכור לראשונה מוצרים תחת מותג פרטי, שנקרא גם כן "Be".
בשנת 2024 עברה הרשת מיתוג מחדש נוסף, שכלל החלפת הסמליל והוספת המילה "Pharm" לשם הרשת, בנוסף לשינוי צבעי הרשת לאדום (כמו שהיו בתקופת "ניו פארם").
לרשת פורמט של 9 סניפי מדיקל, שהם סניפים הקטנים בגודלם ועיקרם בית מרקחת.
יתר הסניפים כוללים מחלקת קוסמטיקה, מחלקת טואלטיקה, מחלקת תינוקות ומחלקת בית המרקחת הכוללת תרופות הדורשות מרשם רופא ותרופות ללא מרשם רופא.
בעבר סניפים אחדים מוקמו בתוך סניפי המשביר לצרכן במתכונת של חנות בתוך חנות.
Be Careful (בעברית: תיזהר) הוא סינגל שהוקלט על ידי הראפרית האמריקאית קארדי בי, מתוך אלבום הבכורה שלה, Invasion of Privacy.
השיר יצא לאור ב-29 במרץ 2018, כסינגל השלישי מתוך האלבום, כאשר קודמו הוא, "Bartier Cardi".
השיר הגיע למקום ה-11 במצעד הבילבורד הוט 100, וה-24 במצעד הסינגלים הבריטי.
השיר נכתב על ידי קארדי בי, בוי-1דה, אנדרסון הרננדז, אדם פיני, ירדן ת'ורפ, מרילין ברגמן, אלן ברגמן, רוברט דיגס, לורן היל, קליפורד סמית' וכולי והופק על ידי בוי-1דה, וינילרננדז ופרנק דוקס גם כן.
איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של למעלה משלושה מיליון עותקים במדינה.
עם כמה משירי האלבום הופיעה קארדי ב-"סאטרדיי נייט לייב", שם נודע גם כי היא נכנסה להיריון מהראפר אופסט.
האודיו זכה לוויראליות רבה, ונכון לדצמבר 2019, מונה הצפיות שלו עומד על למעלה מ-55 מיליון צפיות.
במאי באותה השנה, פרסמה קארדי בי את הקליפ הרשמי של השיר.
הקונספט שלו הוא חתונה ומוות.
בארצות הברית הצליח השיר להגיע אל המקום ה-11 ובכך הפך לחמישי של קארדי בי שעשה זאת.
מקוםתאריםמכירותארצות הברית (RIAA)פלטינה 3×3,000,000בריטניה (BPI)כסף200,000קנדה (Music Canada)זהב40,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם29 במרץ 2018הורדה דיגיטליתאטלנטיקארצות הברית24 באפריל 2018רדיו שירים אורבניים עכשווייםאטלנטיק • KSR
Be Alright (בעברית: תהיה בסדר) הוא סינגל שיווקי שהוקלט על ידי הזמרת-יוצרת האמריקאית אריאנה גרנדה.
השיר יצא לאור ב-18 במרץ 2016, כסינגל השיווקי הראשון מתוך אלבומה השלישי, Dangerous Woman.
השיר הגיע למקום ה-43 במצעד הבילבורד הוט 100, וה-65 במצעד הסינגלים הבריטי.
השיר נכתב על ידי אריאנה גרנדה, טומי בראון, ויקטוריה מונה, ח'אלד רוחאים, ניקולס אודינו, לואיס יוז, וילי טאפה, מורה מאסה ונאו.
השיר הוא שיר בסגנון הדיפ האוס.
עם השיר הופיעה גרנדה בתוכנית הטלוויזיה "סאטרדיי נייט לייב".
בהממלכה המאוחדת זכה השיר למעמד כסף על סך מכירות של 200,000 עותקים.
Be Prepared (בעברית: נתכונן) הוא שיר מתוך הסרט המצליח של דיסני, מלך האריות משנת 1994, שהולחן על ידי אלטון ג'ון ונכתב על ידי טים רייס.
שיר זה מבוצע באמצע הסרט בידי השחקן ג'רמי איירונס המדבב את האריה סקאר בליווי של וופי גולדברג, צ'יץ' מארין וג'ים קאמינגס בתפקידם כשלושת הצבועים שנזי, בנזאי ואד (בסדר כרונולוגי).
אף על פי שהצבוע אד לא מדבר כלל אלא רק צוחק בשיר זה הוא אומר שורה.
נוסף על כך, המדבב של סקאר, ג'רמי איירונס, לא הצליח להשלים את התפקיד שלו בשיר עקב בעיות ווקליות, ולכן המדבב ג'ים קאמינגס, שדיבב את אד, השלים בשביל איירונס את השירה של סקאר (החל מהשורה So prepare for the coup of the century ועד הסוף).
בגרסתו העברית של הסרט, השיר בוצע על ידי אלי גורנשטיין.
השיר יצא מחדש (בנוסח שונה מעט) בגרסת הלייב אקשן של מלך האריות.
השיר נפתח לאחר שסימבה ונלה נמלטים לבית הקברות של הפילים בהם מבלים הצבועים, בעזרתו של מופאסה.
סקאר שארגן את הגעתם למאורת הצבועים מתעצבן מחוסר הצלחתם אך הצבועים מזכירים לו שמופסה חזק מהם בהרבה.
כאשר בנזאי שואל את סקאר אם הוא התכוון להרוג את מופסה, סקאר מתלהב מהמחשבה על נטילת הכס בכוח מבלי לחכות לסוף הטבעי של מופסה וסימבה.
בתחילה סקאר קורא לשלושת הצבועים ולעוד צבועים המצטרפים לברית איתו בשביל להרוג יחד את מופסה ואת סימבה ולחזור לצוק התקווה ממנו הוגלו.
הצבועים מתלהבים אך חושבים על מצב של אנרכיה ללא מלך וסקאר מודיע להם שהוא ימלוך עליכם ובתמורה יגרום שלא יהיו רעבים לעולם.
בקטע זה סקאר נואם מעל צוק סלע דמוי-במה בצורה המזכירה את אדולף היטלר נואם בקתדרלת האור בנירנברג כשתחתיו להקות הצבועים מסתדרים לריקוד בצעדת מסוג "Goose step", בה הלכו בצבא הורמאכט.
דבר זה מבליט את אכזריותו של סקאר והצבועים ואת התוכניות הרעות שהם יביאו לשלטון.
בסוף השיר סקאר עולה מעל צריחי אבן מזדקרים למעלה לצד הצבועים המנגנים ורוקדים לאור הירח.
בשלב זה הם מאורגנים יחדיו לפעולה שיוצאת לדרך בהמשך עם תוכנית להבהלת גנואים בעמק אליו סימבה מובא שבסופו סקאר רוצח את אחיו ומבריח את אחיינו בתחושת אשמה.
תמונת הסיום של השיר מציגה את סקאר על רקע הירח.
התוצאה המתקבלת היא של סמל הפטיש והמגל, כשסקאר בתפקיד הפטיש והירח מדמה את המגל.
במלך האריות 3 נראים טימון ופומבה בבית הקברות אפוף האדים ושם הם נקלעים לתהלוכת הצבועים הנעים בצבא.
הצבועים נראים רק כצלליות ועם מוזיקה ללא מלל.
טימון אומר לפומבה שנראה לו שאלו לא רקדני הריברדאנס האירים והם נעים על קצות האצבעות ונמלטים החוצה.
השיר מוצג גם במחזמר של ברודוויי אך שם השיר פחות בולט ובעל מילים אחרות אף שריקוד הצבועים הגנרלי נשאר.
בחלק מהגרסאות לא מופיע שיר זה כלל.
במרץ 2020, לאור התפשטות הקורונה בישראל, אלי גורנשטיין (המדבב של סקאר) הוציא פרודיה לשיר זה.
השיר שנקרא "מלך ההנחיות", בו הביע ביקורת כלפי המצב.
Be Kind (בעברית: תהיה אדיב או תהיי אדיבה) הוא סינגל שהוקלט על ידי הזמרת-יוצרת האמריקאית הלסי, ביחד עם המוזיקאי מרשמלו.
השיר יצא לאור ב-1 במאי 2020, על ידי חברות התקליטים ג'וי-טיים קולקטיב, גפן רקורדס וקפיטול רקורדס, כסינגל שלא מתוך אלבום.
השיר הגיע למקום ה-29 במצעד הבילבורד הוט 100.
השיר נכתב על ידי איימי אלן, הלסי, פרדי ווקסלר, ג'יאן סטון ומרשמלו והופק על ידי ג'יאן סטון ומרשמלו גם כן.
מבחינה מוזיקלית, "Be Kind" הוא "שיר EDM, רגשי שמציג את מרשמלו והלסי בסוגיה שמתבססת על אמון ועל להיות פגיע האחד מהשנייה".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות.
טרם יצא הווידאו קליפ הרשמי של השיר, העלה מרשמלו לערוץ היוטיוב שלו את קליפ המילים של השיר בשידור חי, תוך שהוא צבר למעלה מ-11 מיליון צפיות.
הווידאו קליפ יצא לבסוף ב-27 ביוני 2020, תוך שהבמאית שלו הייתה האנה לוקס דייוויס, שעבדה עם הלסי על קליפים נוספים.
נכון ליוני 2020, מונה הצפיות של הקליפ עומד על כ-10 מיליון צפיות.
מדינה תאריך יציאה פורמט חברת תקליטים מקור עולם 1 במאי 2020הזרמת מוזיקה • הורדה דיגיטלית ג'וי-טיים קולקטיב • גפן • קפיטול אוסטרליהרדיו שירים עכשוויים קפיטול ארצות הברית 5 במאי 2020 אסטרלוורקס • קפיטול איטליה 8 במאי 2020יוניברסל ארצות הברית 1 ביוני 2020 רדיו שירים חמים\מודרניים\עכשוויים למבוגרים אסטרלוורקס • קפיטול
Be Happy (בעברית: תהיה שמח) הוא סינגל שהוקלט על ידי הזמרת האמריקאית דיקסי ד'אמליו, כסינגל ראשון מתוך אלבום הבכורה שלה A Letter to Me.
השיר יצא לאור ב-26 ביוני 2020, על ידי חברת התקליטים DAM FAM Records.
ב-9 בספטמבר, הוצאה את גרסת הרמיקס ביחד עם הראפרים בלאקבר וליל מוזי.
השיר נכתב על ידי כריסטיאן מדיס, סם דרוזה, שועל ההדסון, בילי מאן והופק על ידי כריסטיאן מדיס.
השיר עצמו עוסק במצב הנפשי של אנשים במהלך מגפת הקורונה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-39.5 מיליון השמעות.
במגזין Paper סקרו את השיר בחיוב, תוך שנכתב שם כי: "השיר מדבר על בריאות הנפש, תוך שהוא מכיל בתוכו תחושה של בדידות".
כמו כן, נאמר שם כי "כל הבדידות שמאפיינת את השיר, מוצגת בתוכו כדי להמחיש את הבדידות שחשו האנשים ברחבי העולם בעת השהייה בבידוד שקרתה בעקבות מגפת הקורונה".
הווידאו קליפ הרשמי של השיר פורסם ב-1 ביולי 2020, הועלה לערוץ היוטיוב של ד'אמליו.
בקליפ, ניתן לראות את ד'אמליו מבצעת את השיר בחלקים שונים בביתה.
נכון לדצמבר 2020, מונה הצפיות של הקליפ עומד על למעלה מ-95 מיליון צפיות.
מדינהתאריך יציאהפורמטגרסהחברת תקליטיםמקורעולם26 ביוני 2020הזרמת מוזיקה • הורדה דיגיטליתגרסת סינגלDAM FAM Records9 בספטמבר 2020גרסת רמיקס
Beat Down הוא סינגל שהוקלט על ידי המפיק מוזיקלי סטיב איוקי, התקליטן אנגר דימס והראפרית האוסטרלית איגי אזליה, מתוך האלבום .
השיר יצא לאור ב-31 במאי 2012, על ידי חברת התקליטים דים מאק רקורדס, כסינגל הראשון מתוך האלבום.
השיר הגיע למקום העשירי במצעד הדאנס הבריטי.
סטיב איוקי הוציא את אלבום הבכורה שלו, Wonderland, ב-10 בינואר 2012 ובו התארחו שלל אמנים כמו LMFAO, קיד קאדי, טראוויס בארקר, ויל.איי.אם, וינטר גורדון, ליל ג'ון, לאבפוקססס מ-CSS ואחרים, תוך שהוא יצא על ידי חברת התקליטים דים מאק רקורדס.
בהמשך, יצא האלבום מחדש כאלבום רמיקס ובו, השיר הזה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-5.3 מיליון השמעות.
השיר אמנם הגיע רק למקום ה-44 במצעד הסינגלים הבריטי; אכזבה גדולה בהשוואה לסינגל "I'm in the House" של איוקי משנת 2010, שזכה להצלחה כפולה מהשיר הזה.
עם זאת, השיר היווה בסיס לראפרית המתחילה דאז איגי אזליה, שבהמשך הפכה לאחת מהראפריות המצליחות בכל הזמנים, כאשר שנה לאחר מכן, הוציאה שורה של להיטים.
למרות הכישלון במצעד הסינגלים הרשמי של המדינה, הצליח השיר להגיע למקום העשירי במצעד הדאנס הבריטי.
מדינהתאריך יציאהפורמטגרסהחברת תקליטיםמקורארצות הברית31 במאי 2012חברת תקליטיםסינגלאולטרההממלכה המאוחדת26 באוגוסט 2012מיני-אלבום3 ביטארצות הברית18 בספטמבר 2012רמיקסיםאולטרה
Be (מסוגנן BE) הוא אלבום האולפן החמישי בשפה הקוריאנית (התשיעי בסך הכל) של להקת הבנים הדרום קוריאנית BTS.
הוא יצא לאור ב-20 בנובמבר 2020, תחת הוצאת Big Hit Entertainment וקולומביה רקורדס.
להקת BTS הוציאה בפברואר 2020 את אלבום האולפן הרביעי שלהם, Map of the Soul: 7 בשפה הקוריאנית, שזכה לשבחים ביקורתיים והצלחה מסחרית.
כדי לתמוך באלבום, הלהקה אמורה הייתה להתחיל את סיבוב ההופעות הבינלאומי הרביעי שלה, "Map of the Soul Tour" באפריל 2020, שנדחה בסופו של דבר בגלל מגפת הקורונה.
ב-17 באפריל 2020 אישר RM כי הלהקה עובדת על אלבום חדש במהלך שידור חי ביוטיוב.
הוא רמז שהם ישתפו בתהליך ההכנה של האלבום העתידי באמצעות סרטונים עתידיים שיתעדו בעצמם כחלק מהמיזם שלהם "StayConnected" ו-"CarryOn" כדי לקיים אינטראקציה עם המעריצים במהלך הסגרים המקומיים במהלך מגפת הקורונה.
ב-24 באפריל סיפר שוגה על האלבום בשידור אחר: במהלך שידור חי ביוטיוב ב-1 במאי, גילה ג'ימין כי הוא מונה כמנהל הפרויקט המוזיקלי והודה כי האלבום הקרוב יופק עצמאית.
בשיחה על תפקידו, הסביר ג'ימין,
ב־7 במאי, V, ג'יי-הופ ו-RM חשפו כי על RM הוטל תפקיד מנהל הפרויקט הוויזואלי והם דנו בקונספט האלבום, בעטיפת האלבום ובסטיילינג במהלך השידור.
ב-16 ביוני חשף ג'ימין כי הלהקה החלה בהקלטת האלבום.
ב-13 באוגוסט קיימה חברת Big Hit Entertainment תדריך ארגוני בו אישרה כי האלבום החדש של BTS ייצא ברבעון הרביעי של שנת 2020. בראיון לטין ווג אמרו חברי הלהקה: על פי הודעה לעיתונות, האלבום , ו
Be הוא בעיקר אלבום פופ, שמקיף סוגות של היפ הופ, EDM, ודיסקו עם סינת'פופ, נאו סול, פאנק, רית'ם אנד בלוז עכשווי, ומרכיבי מוזיקת מיינסטרים משנות השבעים, שנות השמונים, שנות התשעים, ושנות ה-2010. אתר "Vox" כינה את "Be" האורך של האלבום הוא 28 דקות ו-30 שניות והוא כולל שמונה שירים.
האלבום עושה שימוש רב בגיטרות אקוסטיות, פסנתר, פאנק בס, מכונות תופים, קרניים וכלי מיתר סנטימנטליים.
האלבום מתחיל לאט עם "נחמת בלדה-חמימה ומרגיעה", לפני שמגביר את הקצב במחצית השנייה עם "חלק מהפופ המעודן, החכם והמרים ביותר של הלהקה עד כה".
בהשראת מגפת הקורונה, הלהקה תיארה את האלבום כ"מכתב של תקווה" בתקופת ההסגר.
האלבום כולל מגוון רחב של רגשות, בוחן נושאים של נחמה, בדידות, חרדה, דיכאון, שחיקה, פחד, תסכול, חוסר שקט, עצב, תקווה, חיבור, נחישות ושמחה.
מגזין NME ציין כי מגזין רולינג סטון ציין כי האלבום
ב־27 בספטמבר 2020, Big Hit העלתה פוסטר טיזר עם שם האלבום, ובו הוכרז גם תאריך השחרור.
הזמנות מראש למהדורה המפוארת החלו למחרת.
ב־30 באוקטובר פרסמה BTS את שם הסינגל המוביל של האלבום, "Life Goes On", בטוויטר.
ב־10 בנובמבר פרסמה הלהקה את רשימת הרצועות של האלבום ואת העטיפה הדיגיטלית.
ב־13 בנובמבר הם קיימו הפעלת Unboxing של האלבום ששודרה בשידור חי בערוץ היוטיוב שלהם.
תשעה חודשים לאחר Map of the Soul: 7, Be יצא לאור ברחבי העולם ב-20 בנובמבר 2020, דרך Big Hit וקולומביה רקורדס בשיתוף הקליפ של "Life Goes On".
ב־22 בנובמבר, הלהקה ביצעה לראשונה את "Life Goes On" בטקס פרסי המוזיקה האמריקאית לשנת 2020, לצד "Dynamite".
הלהקה ביצעה אותו באצטדיון האולימפי של סיאול.
למחרת הם ביצעו את "Life Goes On" בתוכנית "בוקר טוב אמריקה" והמופע המאוחר עם ג'יימס קורדן.
האלבום הגיע לראש מצעד בילבורד 200 עם 242,000 יחידות שקולות לאלבום, לרבות 177,000 מכירות, והיה לאלבום החמישי של BTS שהגיע למקום הראשון בארצות הברית.
כתוצאה מכך, BTS הפכה ללהקה המהירה ביותר שהגיעה לחמישה אלבומים ברש המצעד מאז הביטלס בין השנים 1966 ל-1968. BTS הפכה גם ללהקה הראשונה שהיו לה שני אלבומים בראש המצעד בשנת 2020, האמן השני בסך הכל בעקבות YoungBoy Never Broke Again.
Be an Astronaut (בעברית: להיות אסטרונאוט) הוא שיר של הזמר-יוצר האנגלי דקלן מקנה.
השיר יצא לאור ב-5 באוגוסט 2020 כסינגל הרביעי מתוך האלבום השני שלו, Zeros.
את השיר כתב מקנה, והוא הופק על ידי ג'יי גויס.
ב-4 באוגוסט 2020, מקנה הודיע על הוצאת הסינגל החדש ברשתות החברתית.
השיר יצא לאור ב-5 באוגוסט 2020, והושמע לראשונה באותו היום ברדיו Beats 1 עם זאין לאו.
רובין מורי ממגזין Clash אמר על השיר "יש פה קמצוץ של [דייוויד] בואי, ודקלן דוחף את האומנות שלו לכיוון אחר.
בתשואה שופעת מילד הפלא, 'Be An Astronaut' הוא הקול של בן ה-21 הזה מציב את יעדיו בכוכבים".
הקליפ לשיר עלה לערוץ היוטיוב של דקלן מקנה ב-7 באוגוסט 2020. הקליפ בוים על ידי חוס מונפארדי.
דקלן מקנה – הלחנה, כתיבה, ביצוע, גיטרה, פסנתר, סינתיסייזר, קולות
קורט בלנקנשיפ – עוזר טכנאי
ג'ימי מנספילד – עוזר טכנאי
סורן ברייס – צ'לו, כינור
גבריאל קינג – קולות רקע, תופים
מאט קולטון – טכנאי מאסטרינג
מארק 'ספייק' סטנט – טכנאי מיקסינג
מדינהתאריךפורמטחברת תקליטיםעולם5 באוגוסט 2020הורדה דיגיטלית • הזרמת מוזיקהקולומביה רקורדס
"Be Right Here" (בעברית: אהיה ממש כאן) הוא שיר של הדי ג'יי הצרפתי קונגס וההרכב הנורווגי סטארגייט , בהשתתפות הזמר האמריקאי גולדן.
השיר יצא לאור ב-22 ביוני 2018 על ידי חברת התקליטים ברקלי , להורדה דיגיטלית ולשירותי הזרמות המוזיקה.
השיר נכתב על ידי קונגס, קמילה קביו, צ'ארלי XCX, נוני באו, סשה סלואן, סטארגייט ורוברט ברגין (הידוע גם בכינוי ת'רוטל), והופק על ידי קונגס, סטארגייט, גרג סרון, קווין קלמה, טים בלאקסמית', דני די, טיירן "טיי טיי" סמית' וג'יי בראון.
השיר זכה להצלחה מינורית במצעדים הצרפתיים, והגיע בשיאו למקום ה-77 במצעד הסינגלים הצרפתי.
Be Right Back (בעברית: מיד אחזור) הוא המיני-אלבום השלישי של הזמרת-יוצרת האמריקאית ג'ורג'ה סמית'.
המיני-אלבום יצא לאור ב-14 במאי 2021 על ידי חברת התקליטים FAMM.
מדינהתאריך יציאהפורמטחברת תקליטיםמקורעולם14 במאי 2021תקליטור • תקליט • הורדה דיגיטלית • סטרימינגFAMM
Beat Box הוא סינגל של הראפר האמריקאי SpotemGottem .
השיר יצא לאור ב-20 באפריל 2020, כשהרמיקס הראשון, הנקרא "Beat Box 2", בהשתתפות הראפר האמריקאי פו שייסטי, יצא לאור ב-18 בדצמבר 2020 לצד וידאו קליפ, וכחלק ממיקסטייפ הבכורה של SpotemGottem, Final Destination.
הרמיקס הראשון דחף את השיר למעמד ויראלי באפליקציית שיתוף הווידאו טיקטוק, מאוחר יותר הפך לשירו הראשון של SpotemGottem שנכנס למצעדים.
רמיקס חמישי, בשם "Beat Box 4", יצא לאור ב-16 באפריל 2021, בהשתתפות הראפר האמריקאי NLE צ'ופה.
ב-23 באפריל 2021, רמיקס נוסף בשם "Beat Box 5" בהשתתפות פולו ג'י יצא לאור.
השיר יצא באפריל 2020 כסינגל עצמאי.
לפני צאתו של הרמיקס של פו שייסטי, הגרסה המקורית של השיר כבר צברה למעלה משישה מיליון צפיות ביוטיוב.
בינואר 2021 צבר ברמיקס למעלה מ-2.8 מיליון השמעות בספוטיפיי.
הוא נעזר בסרטוני טיקטוק ויראליים של הריקוד הנלווה שלו, ה- שנקרא על שם יוצרו, ג'אנבאג, אישיות מדיה חברתית ויוצר דיגיטלי.
הוא פרסם את סרטון ה- הראשון שלו בטיקטוק ובאינסטגרם ב-24 בדצמבר והמשיך לפרסם סרטון חדש עד שהתחיל להיות ויראלי.
הריקוד, כפי שצוין על ידי מריסה מנדז מ-HipHopDX, כולל "תנועה ספספטית של כל גופך בכל מקום אקראי שתמצא"; הוא כולל גלישת שתי זרועות, תוך נטייה לאחור וצליעה קלה.
SpotemGottem אימץ את הריקוד ופגש את ג'אנבאג בינואר 2021.
ההפקה של השיר תוארה כמכילה "תופי בס שמתחבטים בעורכם", כאשר SpotemGottem מעביר נרטיבים אלימים על קרב יריות וכיצד הדראקו שלו כל כך, שהוא "עושה ביטבוקס".
הפזמון של השיר, "Ready to get it started/Bitch, I got no sensе", זכה לפופולריות בקטעי וידאו בטיקטוק.
השורה, "Oh, he the plug, riding round with 4 bricks / Call me Kobe, 24 Kobe", רואה את SpotemGottem מעוות את קולו לקראת סוף השורה, בדומה לקול ה"תינוק" של פלייבוי קרטי.
"Beat Box 2" הוא בעצם אותו השיר, מלבד תוספת הבית של פו שייסטי.
קריסטין קוררי מ-Noisey השוותה את השירה של SpotemGottem לזו של קודאק בלאק ושל ליל ויין מתקופת No Ceilings, וקבעה כי "בגיל 18 יש לו את האנרגיה והכריזמה לגרום לך לשכוח ש-'Beat Box' הוא למעשה על קרב יריות".
מארק אליברט מ-HipHopDX תיאר את השיר כ"להיט שאי אפשר להכחישו" וכ"באנגר".
הווידאו קליפ הרשמי של השיר יצא לצד השיר ב-20 באפריל 2020. בקליפ נראה SpotemGottem פורץ ממעיל צווארון ומציג מגוון של כלי נשק.
אתגר הריקוד של השיר לא מופיע בסרטון, מכיוון שמקורו בטיקטוק הוא רק מדצמבר 2020. נכון לאפריל 2021, לקליפ למעלה מ-26 מיליון צפיות ביוטיוב.
בזכות הצלחתו הוויראלית, השיר הגיע לראשונה למקום ה-84 במצעד הבילבורד הוט 100, במצעד מיום 30 בינואר 2021, והפך לשירו הראשון של SpotemGottem במצעד.
דה-בייבי פרסם את הפריסטייל שלו לשיר ב-18 בפברואר 2021, לצד וידאו בו הוא מבצע את אתגר הריקוד של השיר.
הפריסטייל שלו עובד לתוך רמיקס ויצא באופן רשמי כ-"Beat Box 3" ב-26 בפברואר.
בפריסטייל שלו, דה-בייבי מתנפל על "הגישה חסרת הדאגות שלו לחיים, כסף ואינטראקציות עם נשים".
שורה זו עוררה מחלוקת מכיוון שחלקם תפסו את דה-בייבי כמנתח את סיווה, אולם עם זאת הסביר דה-בייבי כי מדובר במשחק מילים: "אני 'סיווה', אני לא כמו שאר הכושים".
זה משויך לכינויו של דה-בייבי, ג'וג'ו, קיצור לשמו האמיתי ג'ונתן.
מארק אליברט ומייקל סאפונארה מ-HipHopDX כינו שניהם את הפריסטייל "בוער", ואילו וונגו אוקון מ-Uproxx כינה את תרומתו של דה-בייבי "רברבנית".
פול דונג מ-Rap Radar אמר כי הוורס של דה-בייבי מוסיף "עוד דלק לתופעה".
ג'ייד דדאליקה מ-GRM Daily אמר כי דה-בייבי מספק "כמה שורות קצרות ושנונות מעל האינסטרומנטל הקליט".
ראפרים רבים פרסמו רמיקסים לשיר.
הראפר משיקגו קאלבוי הוציא את ה-"BeatBox Freestyle" שלו ב-13 בינואר 2021. ראפר אחר משיקגו, ליל איזזי, הוציא את גרסתו ב-1 בפברואר 2021. הראפר האמריקאי דינטה היצ'קוק הוציא את גרסתו לשיר ב-9 במרץ 2021. ב-11 במרץ 2021 הוציאה הראפרית מולאטו פריסטייל של השיר שלכאורה כיוון לכמה ראפרים.
יומיים לאחר מכן, הגיבה הראפרית רני רוצ'י בפריסטייל משלה לשיר.
באותו היום, גרסתה של מולאטו הפכה לרמיקס בשם "Beat Box (Big Latto Mix)".
השיר היה אחד משלושת השירים שהראפר פולו ג'י ביצע עליהם פריסטייל בשירו "For My Fans (Freestyle)", ואחד משני השירים שהראפר ליל יאכטי ביצע עליהם פריסטייל בשירו "No More Beatboxing Freestyle".
ב-26 במרץ 2021, יצא רמיקס לשיר עם אמנית הדאנסהול הג'מייקנית שנסיה, לאחר פרסום גרסת הפריסטייל שלה.
באותו היום, חגגה הראפרית דריזי את יום הולדתה עם פריסטייל שהוציאה בשם "Beatbox Birthday Freestyle".
ב-8 באפריל 2021 פרסם הזמר הישראלי סטפן לגר את הפריסטייל שלו לשיר, בו הוא משלב שפות שונות.
ראפרים אחרים שביצעו רמיקס לשיר כוללים את יאנג אם.
איי ו-NLE צ'ופה, שגרסתו הפכה לרמיקס רשמי נוסף לשיר, "Beat Box 4".
"Be Alright" הוא סינגל של הזמר-יוצר האוסטרלי דין לואיס.
השיר יצא ב-29 ביוני 2018 כסינגל מוביל מתוך אלבום האולפן הבכורה של לואיס, A Place We Knew.
נכון ליוני 2025, השיר הושמע קרוב ל-2 מיליארד פעמים בספוטיפיי.
הווידאו קליפ של השיר, שצולם במקסיקו סיטי וביום על ידי ג'סי היל, יצא לראשונה ב-12 ביולי 2018. נכון לאוקטובר 2021, הווידאו קליפ נצפה למעלה מ-170 מיליון פעמים.
שנהפרסקטגוריהתוצאה2018פרסי ARIAהוצאת השנהשיר השנהוידאו קליפ של השנה2019פרסי APRAשיר פופ של השנה2021השיר האוסטרלי המבוצע ביותר
מדינהתאריםמכירותאוסטרליה (ARIA)פלטינה ×11770,000אוסטריה (IFPI Austria)פלטינה30,000בלגיה (BEA)פלטינה ×280,000קנדה (Music Canada)פלטינה ×6480,000דנמרק (IFPI Denmark)פלטינה ×3270,000צרפת (SNEP)פלטינה200,000גרמניה (BVMI)פלטינה400,000איטליה (FIMI)פלטינה50,000ניו זילנד (RMNZ)פלטינה ×260,000נורווגיה (IFPI Norway)פלטינה ×4240,000פורטוגל (AFP)פלטינה ×220,000הממלכה המאוחדת (BPI)פלטינה600,000ארצות הברית (RIAA)פלטינה ×22,000,000סטרימינגשוודיה (GLF)פלטינה ×432,000,000
מדינה תאריך פורמט חברת תקליטיםאוסטרליה 29 ביוני 2018 הורדה דיגיטלית, הזרמת מוזיקה איילנד רקורדס אוסטרליה, יוניברסל מיוזיק אוסטרליה
"Be the One" (בעברית: "תהיה האחד") הוא שיר של הזמרת-יוצרת האנגלייה דואה ליפה, מתוך אלבום הבכורה שלה, Dua Lipa (2017).
השיר נכתב על ידי לוסי טיילור, ג'ק טרנט ודיגיטל פארם אנימלס, כשהאחרון מבין השלושה גם הפיק אותו.
השיר הופץ דרך דואה לימיטד להורדה דיגיטלית והזרמת מוזיקה ב-30 באוקטובר 2015. "Be the One" זכה לתשומת לב מוגבלת באותה התקופה, אך בהמשך הפך ללהיט רדום.
"Be the One" נכתב על ידי לוסי טיילור, דיגיטל פארם אנימלס וג'ק טרנט.
השיר עוסק בתקשורת השגויה במערכת היחסים שבה הייתה טיילור באותה התקופה.
מבחינה מוזיקלית, "Be the One" הוא שיר פופ, יורופופ וסינת'פופ.
בסמוך לצאתו, עלה השיר לרשת הזרמת המדיה ספוטיפיי, שם הוא צבר למעלה מ-460 מיליון השמעות.
את הקליפ של "Be the One" ביימה ניקול נודלנד, שהייתה גם במאית הקליפ של "New Love".
בעקבות צילומי הקליפ של "Love New" בלוס אנג'לס, ליפה החליטה לנסות ליצור אותו מחדש עם הקליפ של "Be the One".
היא הצהירה בהמשך, שאת הקליפ צילמו במקומות שהיא אהבה להסתובב בהם.
נכון לאוקטובר 2021, מונה הצפיות של הקליפ עומד על למעלה מ-525 מיליון צפיות.
BTB (בראשי תיבות: Be The Bank, בתרגום לעברית: "תהיה הבנק") היא חברה ישראלית המפעילה פלטפורמת הלוואות עמית לעמית (P2P).
מקשרים הלוואות בישראל בע"מ" הוקמה בפברואר 2014 על ידי עו"ד שלומי תורג'מן ואלון כץ.
BTB עזרה לקדם חקיקה שתאפשר לציבור הישראלי לעסוק בתחום ההלוואות עמית לעמית.
בנובמבר 2020 זכתה BTB במכרז של משרד הכלכלה והתעשייה עבור מיזמים או גופים עסקיים שיסייעו לבעלי עסקים שהעסק שלהם נפגע בעקבות משבר הקורונה, ואושר לה סך של 15 מיליון שקל עבור מתן הלוואות בהיקף של 246 מיליון שקל.
באוקטובר 2022 משרד האוצר החליט להשיק קרן הלוואות חדשה בערבות המדינה לעסקים קטנים ובינוניים ובחר ב-BTB כאחת מנותני האשראי.
בדצמבר 2022 דורגה BTB במקום ה-28 ברשימת "100 החברות הצומחות בישראל" של עיתון גלובס וחברת המידע הבינלאומית Statista.